Tájékoztató a 2026/2027. tanév október-novemberi érettségi vizsgaidőszakról

A 2026/2027. tanév október-novemberi érettségi vizsgái a vizsgaszabályzat szerint csak a kijelölt intézményekben és a vármegyei/fővárosi kormányhivatalokban kerülnek megszervezésre.
 Az érettségi vizsgaszervezésre kijelölt intézmények aktuális listája megtalálható az Oktatási Hivatal honlapján - www.oktatas.hu – a Köznevelés\Érettségi\Aktuális vizsgaidőszak: 2026. október-november menüpontban.
Az érettségi vizsgaszabályzat szerint az október-novemberi vizsgaidőszak esetén a vizsgaszabályzatban meghatározott jelentkezési határidő 2026. szeptember 7.
A kijelölt intézményekhez benyújtható érettségi jelentkezési lapot várhatóan 2026. augusztus második felében teszik elérhetővé valamennyi intézmény számára.
Az érvényes érettségi vizsgajelentkezéshez a megfelelő mellékletekkel ellátott, kitöltött és aláírt jelentkezési lapot a jelentkezési határidőig el kell juttatni valamely érettségi vizsgaszervezésre kijelölt intézménybe.
Hajdú-Bihar megyében kijelölt intézmények:
	Vizsgaszervező intézmény név
	Vizsgaszervező intézmény címe

	Debreceni Csokonai Vitéz Mihály Gimnázium
	4032 Debrecen, Békessy Béla utca 12.

	Debreceni Fazekas Mihály Gimnázium
	4025 Debrecen, Hatvan utca 44.

	Debreceni SZC Baross Gábor Technikum, Szakképző Iskola és Kollégium
	4030 Debrecen, Budai Ézsaiás utca 8/A.

	Debreceni SZC Péchy Mihály Építőipari Technikum
	4024 Debrecen, Varga utca 5.

	Debreceni SZC Vegyipari Technikum
	4024 Debrecen, Csapó utca 29-35.

	Medgyessy Ferenc Gimnázium, Művészeti Szakgimnázium és Technikum
	4031 Debrecen, Holló László sétány 6.


[bookmark: _GoBack]
